CELEX: 62021TN0435
Language: mt
Date: 2021-07-16 00:00:00
Title: Kawża T-435/21: Rikors ippreżentat fis-16 ta’ Lulju 2021 – TK vs Il-Kummissjoni

30.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 349/49
            
         
      Rikors ippreżentat fis-16 ta’ Lulju 2021 – TK vs Il-Kummissjoni
      (Kawża T-435/21)
      (2021/C 349/65)
      Lingwa tal-kawża: il-Franċiż
      
         Partijiet
      
      
         Rikorrent: TK (rappreżentant: S. Orlandi, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni li r-rikorrent ma jiġix promoss fil-grad AD 15 abbażi tal-eżerċizzju ta’ promozzjoni 2020;
               
            
                  —
               
               
                  tannulla d-deċiżjonijiet li jiġu promossi fil-grad AD 15 l-uffiċjali elenkati fil-lista tal-uffiċjali promossi abbażi tal-eżerċizzju ta’ promozzjoni 2020;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur tal-obbligu ta’ motivazzjoni, tal-Artikolu 45 tar-Regolamenti tal-persunal tal-Unjoni Ewropea u tal-prinċipju ta’ ugwaljanza fit-trattament. Ir-rikorrent iqajjem ukoll eċċezzjoni ta’ illegalità tad-deċiżjoni tal-Kummissjoni SEC (2007) 605, tal-10 ta’ Mejju 2007, dwar il-prinċipji u l-proċeduri applikabbli għall-promozzjoni tal-persunal f’pożizzjoni amministrattiva għolja, b’mod partikolari minħabba li din ma tipprovdix li r-rikorsi jiġu ttrattati minn organu differenti mill-kumitat konsultattiv ta’ promozzjoni tal-persunal f’pożizzjoni amministrattiva għolja. Barra minn hekk, ir-rikorrent josserva li dan il-kumitat għandu jkun jista’ jkollu l-possibbiltà li jilqa’ rikors mingħajr ma jkun limitat mill-kwoti ta’ promozzjoni li jkunu ntemmu fil-mument tal-istabbiliment tal-lista tal-uffiċjali promossi.
               
            
                  2.
               
               
                  It-tieni motiv, ibbażat fuq żball manifest ta’ evalwazzjoni. F’dan ir-rigward, ir-rikorrent josserva numru ta’ indizji oġġettivi relattivi b’mod partikolari għall-anzjanità u għall-punti ta’ mertu u jqis li din il-lista ta’ indizji tipprova l-assenza ta’ fondatezza tad-deċiżjoni kkontestata.